**ОБАВЕШТЕЊЕ
ЗА УЧЕНИКЕ И РОДИТЕЉЕ О ДИНАМИЦИ РАДА И ВРЕДНОВАЊУ УСПЕХА УЧЕНИКА У ШКОЛСКОЈ
2021/22.ГОДИНИ ЗА ПРЕДМЕТ ФИЗИКA**

***Актив наставника физике***

**Основне напомене**:

Да би ученици успешно пратили час физике неопходно је да свако од њих поседује: уџбеник, збирку задатака и свеску ( свеска се препоручује А4, али може и А5 са квадратићима) и прибор за писање.

**Оцењивање ученика :**

Ученици од шестог до осмог разреда из физике добијају оцену на основу писмених провера (контролни задатак),усменог одговора, практичног рада и на основу активности на часу. Закључна оцена на крају школске године изводи се на основу просека свих оцена добијених током оба полугодишта-

Оцена je jaвна и саопштава сe ученику oдмах пo добијању, сa oбразложењем. Oбразложење oцене садржи препоруку кoje aктивности ученик треба дa предузме у даљем раду.

Правилник о оцењивању који је објављен у Службеном гласнику можете погледати на интернет адреси: https://www.paragraf.rs/propisi/pravilnik-o-ocenjivanju-ucenika-u-osnovnom-obrazovanju-i-vaspitanju.html

**Контролни задаци:**

***-Иницијални тест***-

обавља се на почетку школске године. Наставник процењује претходна постигнућа ученика у оквиру одређене области, која су од значаја за предмет. Резултат иницијалног процењивања не оцењује се и служи за планирање рада наставника и даље праћење
напредовања ученика.

***-
Контролни задаци***
 изводиће се према унапред утврђеном плану који ће бити истакнут на сајту школе.У току једног полугодишта ученици ће
имати 1 или 2 контролна задатка . Оцена се уписује у дневник.

Ученици који из оправданих разлога не раде у редовном термину контролни задатак, моћи ће да раде у термину који
усагласе са наставником.

**Усмено
одговарање:**

***Усмено
одговарање (обавља се у оба полугодишта, најмање две оцене треба да буду на основу усмене провере постигнућа ученика)***

Ученици треба да буду увек припремљени за усмени одговор. Могу бити испитивани сваког часа, с тим што једном-евентуално два пута у току полугодишта имају право да оправдају своју неспремност и о томе обавештавају наставника  пре почетка часа.Оцена се уписује у дневник.Ученици могу поправљати своје усмене одговоре.

***Активност ученика***

У активности ученика спадају кратки усмени одговори на часу приликом обнављања или обраде нове лекције, израда домаћих задатака...

-вреднује се  да ли је ученик дошао спреман за час ( понео неопходан прибора за рад), да ли пажљиво прати наставу и учествује у активностима, сарађује са другим ученицима.

- вреднује се ангажовање ученика у ваншколским активностима на пример: такмичења- запажен резултат на неком од нивоа такмичења( општински,окружни , републички ниво), учешће на фестивалу науке..., сјајна идеја (када ученик/ученица  у току часа, закључи,повеже, пронађе решење за постављени проблем...).

 –вреднује се активност и ангажовање током практичног рада приликом извођења лабораторијских вежби, израда презентација, знања које је ученик стекао и применио у раду, пројектима, излагање резултата рада. Наставник јасно дефинише и упознаје ученике са елементима за вредновање пројекта, групног рада и индивидуалног рада у оквиру групе.

- наставник сваки час прати активности ученика и благовремено бележи у своју педагошку свеску. На тај начин наставник
формативно оцењује ученика. Целокупна активност ученика може бити изражена сумативном оценом у дневнику.

***Владање ученика***

-на часу се прати понашање свих ученика

-за мање ометање часа наставник опомиње
ученика.

-наставник уноси у есДневник запажање о владању ученика у случају непримереног понашања или нереаговања на опомене и о томе обавештава одељењског старешину

***Информисање родитеља и ученика о учењу и понашању:***

- ученици на часовима усмено добијају повратну информацију о напредовању и учењу;

- родитељи ће добити повратну информацију о активности ученика  у виду коментара у есДневнику.

**Сви родитељи
који желе могу заказати разговор са предметним наставником, у терминима који су
назначени у есДневнику.**